**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**1985 թվականի դեկտեմբերի 6-ի Վարչական իրավախախտումների վերաբերյալ Հայաստանի Հանրապետության օրենսգիրքը (այսուհետ՝ Օրենսգիրք) լրացնել հետևյալ բովանդակությամբ 112.12-112.14 հոդվածներով.

**«Հոդված 112.12. Սպանդի նպատակով Հայաստանի Հանրապետության**

 **տարածք ներմուծված կամ Եվրասիական տնտեսական**

 **միության անդամ պետություններից տեղափոխված**

 **խոշոր և մանր եղջերավոր կենդանիներին**

 **նշանակման կետում ընդունվելուց հետո 72 ժամում**

 **սպանդի չենթարկելը**

1**.** Սպանդի նպատակով Հայաստանի Հանրապետության տարածք ներմուծված կամ Եվրասիական տնտեսական միության անդամ պետություններից տեղափոխված խոշոր եղջերավոր կենդանիներին նշանակման կետում ընդունվելուց հետո 72 ժամում սպանդի չենթարկելը՝

առաջացնում է տուգանքի նշանակում յուրաքանչյուր գլխի համար՝ սահմանված նվազագույն աշխատավարձի հարյուրապատիկի չափով:

2. Սպանդի նպատակով Հայաստանի Հանրապետության տարածք ներմուծված կամ Եվրասիական տնտեսական միության անդամ պետություններից տեղափոխված մանր եղջերավոր կենդանիներին նշանակման կետում ընդունվելուց հետո 72 ժամում սպանդի չենթարկելը՝

առաջացնում է տուգանքի նշանակում յուրաքանչյուր գլխի համար՝ սահմանված նվազագույն աշխատավարձի հիսնապատիկի չափով:

**Հոդված 112.13. Հայաստանի Հանրապետության տարածք ներմուծվող**

**և Եվրասիական տնտեսական միության անդամ**

**պետությունների միջև տեղափոխվող կենդանիների**

**կարանտինացման կարգը խախտելը, առանց**

**լիցենզիայի կարանտինացում իրականացնելը**

1. Հայաստանի Հանրապետություն ներմուծվող կամ Եվրասիական տնտեսական միության անդամ պետություններից տեղափոխվող խոշոր եղջերավոր կենդանիներին Հայաստանի Հանրապետությունում կարանտինացման չենթարկելը՝

առաջացնում է տուգանքի նշանակում յուրաքանչյուր գլխի համար՝ սահմանված նվազագույն աշխատավարձի հարյուրապատիկի չափով:

1. Հայաստանի Հանրապետություն ներմուծվող կամ Եվրասիական տնտեսական միության անդամ պետություններից տեղափոխվող մանր եղջերավոր կենդանիներին Հայաստանի Հանրապետությունում կարանտինացման չենթարկելը՝

առաջացնում է տուգանքի նշանակում յուրաքանչյուր գլխի համար՝ սահմանված նվազագույն աշխատավարձի հիսնապատիկի չափով:

1. Հայաստանի Հանրապետություն ներմուծվող կամ Եվրասիական տնտեսական միության անդամ պետություններից տեղափոխվող կենդանիների կարանտինացման կարգը խախտելը՝

առաջացնում է տուգանքի նշանակում երկուհարյուրապատիկից չորսհարյուրապատիկի չափով:

1. Առանց կարանտինացման գործունեությամբ զբաղվելու լիցենզիայի կամ գործողությունը կասեցված լիցենզիայով կարանտինացում իրականացնելը՝

առաջացնում է տուգանքի նշանակում չորսհարյուրապատիկից վերցհարյուրապատիկի չափով:

1. Սույն հոդվածով նախատեսված արարքը կրկին կատարելը վարչական տույժ նշանակելուց հետո՝ մեկ տարվա ընթացքում՝

առաջացնում է տուգանքի նշանակում` տվյալ արարքի համար սույն հոդվածով նախատեսված տուգանքների չափերի կրկնապատիկի չափով:

**Հոդված 112.14. Կարանտինացման ընթացքում տեսաձայնագրման**

**կարգը և տեսաձայնագրմանը ներկայացվող**

**պահանջները խախտելը**

1. Կարանտինացման ընթացքում տեսաձայնագրման կարգը և տեսաձայնագրմանը ներկայացվող պահանջները խախտելը՝

առաջացնում է տուգանքի նշանակում երկուհարյուրապատիկից չորսհարյուրապատիկի չափով:

1. Սույն հոդվածի 1-ին մասով նախատեսված արարքը կրկին կատարելը վարչական տույժ նշանակելուց հետո՝ մեկ տարվա ընթացքում՝

առաջացնում է տուգանքի նշանակում երերքհարյուրապատիկից վեցհարյուրապատիկի չափով:»:

**Հոդված 2.** Օրենսգրքի 238-րդ հոդվածի 1-ին մասի «112.11-րդ» թվերից հետո լրացնել «, 112.12-րդ, 112.13-րդ, 112.14-րդ» կետադրական նշանները և թվերը:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրվանից: